CELEX: 31993D0218
Language: el
Date: 1993-03-22 00:00:00
Title: Απόφαση της Επιτροπής της 22ας Μαρτίου 1993 για την έγκριση του ετήσιου προγράμματος που υπέβαλε η ελληνική κυβέρνηση το 1992 σχετικά με την αναδιάρθρωση του συστήματος των γεωργικών ερευνών στην Ελλάδα (Το κείμενο στην ελληνική γλώσσα είναι το μόνο αυθεντικό)

Avis juridique important

|

31993D0218

Απόφαση της Επιτροπής της 22ας Μαρτίου 1993 για την έγκριση του ετήσιου προγράμματος που υπέβαλε η ελληνική κυβέρνηση το 1992 σχετικά με την αναδιάρθρωση του συστήματος των γεωργικών ερευνών στην Ελλάδα (Το κείμενο στην ελληνική γλώσσα είναι το μόνο αυθεντικό)  

Επίσημη Εφημερίδα αριθ. L 094 της 20/04/1993 σ. 0031 - 0031

ΑΠΟΦΑΣΗ ΤΗΣ ΕΠΙΤΡΟΠΗΣ της 22ας Μαρτίου 1993 για την έγκριση του ετήσιου προγράμματος που υπέβαλε η ελληνική κυβέρνηση το 1992 σχετικά με την αναδιάρθρωση του συστήματος των γεωργικών ερευνών στην Ελλάδα (Το κείμενο στην ελληνική γλώσσα είναι το  μόνο αυθεντικό)(93/218/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την απόφαση 85/360/ΕΟΚ της 16ης Ιουλίου 1985 σχετικά με την αναδιάρθρωση του συστήματος των γεωργικών ερευνών στην Ελλάδα (1), όπως τροποποιήθηκε τελευταία από την απόφαση 92/582/ΕΟΚ (2), και ιδίως το άρθρο 4,  Εκτιμώντας:  ότι σύμφωνα με το άρθρο 4 παράγραφος 1 της εν λόγω απόφασης η ελληνική κυβέρνηση υπέβαλε το ετήσιο πρόγραμμα που περιλαμβάνει:  - την έκθεση επί της εμπειρίας που αποκτήθηκε κατά την εφαρμογή του προγράμματος το προηγούμενο έτος (1992),  - το πρόγραμμα μέτρων που προβλέπονται για το επόμενο έτος (1993)- ότι το πρόγραμμα που υποβλήθηκε είναι σε θέση να εξασφαλίσει την επίτευξη του στόχου που είχε τεθεί, δηλαδή την καθιέρωση στην Ελλάδα ενός συστήματος στατιστικών ερευνών στο γεωργικό τομέα που θα ικανοποιεί τις κοινοτικές απαιτήσεις όσον αφορά τη  στατιστική πληροφόρηση στον τομέα αυτό- ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Στατιστικών,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται το ετήσιο πρόγραμμα που υπέβαλε η ελληνική κυβέρνηση το 1992 όσον αφορά την αναδιάρθρωση του συστήματος των γεωργικών ερευνών στην Ελλάδα.  Άρθρο 2  Η παρούσα απόφαση απευθύνεται στην Ελληνική Δημοκρατία.  Βρυξέλλες, 22 Μαρτίου 1993.  Για την Επιτροπή Henning CHRISTOPHERSEN Μέλος της Επιτροπής (1) ΕΕ αριθ. L 191 της 23. 7. 1985, σ. 53.  (2) ΕΕ αριθ. L 394 της 31. 12. 1992, σ. 28.